
AMCAN(ION)
· Archwilio materion allweddol mewn addysg trwy brofiad ar leoliad.
· Cynyddu ymwybyddiaeth myfyrwyr o bwysigrwydd ymchwil addysgol.

DEILLIANNAU DYSGU
Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i: 
· Adnabod materion allweddol mewn addysg, eu trafod a’u harchwilio.
· Dangos ymwybyddiaeth feirniadol o amrywiol fethodolegau ymchwil sy’n berthnasol i addysg, gan gynnwys TGCh, a’u cryfderau, eu gwendidau a’u cyfyngiadau.
· Dangos ymwybyddiaeth feirniadol o faterion moesegol yn ymwneud â gweithio gyda phlant a gweithwyr proffesiynol mewn amryw gyd-destunau.
· Trefnu eu gwybodaeth a’r hyn y maent wedi’i ddysgu drwy ddefnyddio amrywiaeth o ffynonellau gwybodaeth, gan gynnwys TGCh, a chyflwyno’u gwaith ar y lefel briodol.  

CYNNWYS DANGOSOL
· Pwrpas a sail resymegol ymgymryd ag ymchwil. 
· Trosolwg o fethodolegau ymchwil meintiol ac ansoddol, ynghyd â’u swyddogaeth.
· Trosolwg o’r materion moesegol, gan gynnwys y defnydd  o TGCh, y mae angen eu hystyried wrth ymgymryd ag ymchwil.
· Paratoi ar gyfer lleoliad arsylwi:  sut i ymgymryd ag arfer adfyfyriol; materion moesegol; pryderon iechyd a diogelwch; sgiliau cyfathrebu a sgiliau rhyngbersonol; effeithiolrwydd personol. 
· Archwiliad o faterion perthnasol a chyfoes mewn addysg megis cynhwysiant, llythrennedd, rhifedd, y Cwricwlwm Cymreig, Addysg ar gyfer Datblygu Cynaliadwy a Dinasyddiaeth Fyd-eang (ADCDF), materion cyfiawnder cymdeithasol ac asesu. 
· Yr hyn sy’n cyfateb i bythefnos (10 diwrnod) o brofiad ar leoliad er mwyn canolbwyntio ar themâu allweddol y modwl. Gallai’r lleoliadau hyn gynnwys ysgolion, busnesau, amgueddfeydd, orielau, parciau cenedlaethol, a chyd-destunau eraill megis gweithio ochr yn ochr â chyfranogwyr mewn maes sy’n gysylltiedig ag addysg gynradd.

STRATEGAETH DYSGU AC ADDYSGU

Bydd darlithoedd yn cyflwyno’r myfyrwyr i’r cysyniadau, yr egwyddorion a’r arferion perthnasol. Defnyddir gweithgareddau ymarferol i gefnogi cymhwyso, trafod a gwerthuso’n feirniadol y cysyniadau, yr egwyddorion a’r arferion. 


Dyrennir yr addysgu fel a ganlyn i gyflwyno’r modwl: 
	Math o weithgaredd
	Oriau
	Canran

	Dysgu ar yr amserlen
	60
	15%

	Dysgu annibynnol
	280
	70%

	Dysgu drwy leoliadau
	60
	15%

	CYFANSWM 
	400
	100%



ASESU
Elfen Asesu 1 - 50%
Dyddlyfr Adfyfyriol (4000 o eiriau) 		
Enghraifft: Adfyfyriwch yn feirniadol ar ddau fater allweddol mewn addysg gynradd gyfoes, gan ddefnyddio profiad  ar leoliad a llenyddiaeth ddiweddar berthnasol
Elfen Asesu 2 - 50%
Portffolio tystiolaeth y myfyriwr (cyfwerth â 4000 o eiriau)              	
Enghraifft: Cyflwynwch bortffolio tystiolaeth, yn cynnwys nodiadau arsylwi, amserlenni cyfweld,  hyfforddiant ychwanegol a gafwyd. 
Crynodeb o’r Asesiad
	Math o weithgaredd
	Canran

	Arholiad ysgrifenedig
	

	Gwaith cwrs
	100%

	Ymarferol
	

	CYFANSWM 
	100%






ADDYSG AR GYFER DATBLYGU CYNALIADWY (ADC)
	Ydy'r modwl yn cyfrannu at ADC?
	Ydy 

	Os ydy, rhowch fanylion yn gryno (dim mwy na 100 o eiriau):
Bydd y lleoliad yn rhoi cyfleoedd i fyfyrwyr ymgymryd â phrofiadau ystyrlon a pherthnasol yn gysylltiedig â’r damcaniaethau a’r polisïau a drafodwyd mewn darlithoedd. Bydd hyn yn cyfoethogi’u dysgu a’u cyfrifoldeb cymdeithasol ymhellach ac yn cefnogi a sefydlu trosglwyddo gwybodaeth a dealltwriaeth yn effeithiol.

Gwefannau
Tynnir sylw at wefannau perthnasol, dwyieithog lle bo modd, drwy gydol y modwl.
Lle bo modd, darperir deunyddiau ac adnoddau dysgu dwyieithog ar-lein.

